The Times of Malta fl-istorja ewlenija tgħid li il-maġġoranza tal-applikazzjonijiet għal IVF qed ikunu irrifjutati. Dan skont The Times minn mindu dan it-trattament beda jiġi offrut fl-isptar Mater Dei f’Novembru li għadda. Storja oħra titkellem dwar il-każ fejn instabu għadd ta’ pjanti tal-kannabis fis-central strips u roundabouts f’Għawdex/ l-orizzont bl-istorja ewlenija tittratta ir-rilokazzjoni tal-immigranti minn Malta u tgħid li l-unika forċina li qed isib pajjiżna ġejja kważi għall-kollox mill-Istati Uniti. Storja oħra tgħid li il-GWU tinsab f’taħditiet mal-Gvern dwar il-qerda tal-prekarjat. Il-ġurnal The Malta Independent jgħid li l-membri tal-forzi tal-ordni se jibdew ikunu rrappreżentati mill-unions il-kbar bħal GWU u l-UĦM għal kuntlarju ta’ dak propost minn gvern preċedenti li jkunu rrapprżentati minn assoċjazzjonijiet bħall-Assożjazzjoni Maltija tal-Pulizija. Storja oħra tgħid li l-miżuri meħuda mil-Gvern qed iħallu l-frott hekk kif il-lista ta’ stennija għall-MRI naqset drastikament. In-Nazzjon jgħid li l-oppożizzjoni talbet ruling mill-ispeaker favur trasparenza kif jixraq f’demokrazija. Storja oħra tgħid li minn preżentazzjoni tal-Gvernatur tal-Bank Ċentrali jirriżulta li għall-ewel darba is-self tal-banek lokali għall-investiment naqas li skont il-gazetta turi nuqqas ta’ fiduċja. Storja oħra titkellem ukoll dwar il-kannabis fit-toroq Għawdxin fejn il-pulizija qed tinvestiga din is-sejba kbira ta’ droga.